Idee: Tuua teadus üliõpilasele lähemale läbi praktilise tegevuse ehk teadusklubiline tegevus. Teadusklubi on haridusliku taustaga ja mõeldud üliõpilaste haridustee mitmekesistamiseks, et õppetöö ei koosneks vaid loengutes/praktikumides käimisest, vaid annaks lisaväärtust. Teadusklubiline tegevus pakub võimalusi läbi praktilise tegevuse (välitöö, laboratoorne katse vms)  üliõpilasele tema arendamiseks ja õppeasutuse kvaliteedi tõstmiseks. Nii saavad üliõpilased mitmekesisema hariduse ja teadmised ning paraneb riigi tööliskonna haridustase. Praktiline ja huvitav töö kinnistab üliõpilastele loengutes ja harjutustundides õpitut. Teadusklubi tegevusse on kaasatud kõik õppeastmed (bakalaureus, magistrantuur, doktorantuur) koos, kus vanemad juhendavad nooremaid - tekkivad inimsuhted võimalike tulevaste kolleegide vahel. Teadusklubi teeb hariduse andmise huvitavamaks ja üliõpilasi  kaasa kiskuvaks. Teadusklubi tegevus on lisaks õppetegevusele, seega saavad üliõpilased loengutes/harjutustundides baasteadmised ning teadusklubis praktilise ja kaasaegse ülevaate olukorrast tänapäeval. Kellele kasu toob? Üliõpilastele endile - avardavad varakult oma silmaringi valitud eriala koha pealt. Õppejõududele - saavad oma kogutud praktilised teadmised üliõpilastele edasi anda. Tööandjatele - õppejõud näevad varakult, millistest üliõpilastest võivad tulla spetsialistid ja nendest tööandjatele  teavitada. Eesti Vabariigile - riik saab hästi välja õpetatud tööliskonna.